**Zmluva**

**o audítorských službách**

Uzatvorená v zmysle §269 ods. 2 zákona č. 513/1991 Zb. Obchodný zákonník v znení neskorších predpisov a v súlade so zákonom č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov

(ďalej ako „**zmluva**“)

medzi nasledovnými zmluvnými stranami:

**Objednávateľom:**

Názov: Banskobystrický samosprávny kraj

Sídlo: Námestie SNP č. 23, 974 01 Banská Bystrica

Zastúpený: Ing. Ján Lunter - predseda

IČO: 37828100

DIČ 2021627333

 (ďalej ako „**BBSK**“)

**a**

**Poskytovateľom:**

Obchodné meno: ...........................................................................

Sídlo: ...........................................................................

Zastúpený: ...........................................................................

IČO: ...........................................................................

DIČ: ...........................................................................

Zapísaný v ................................................................................................

 (ďalej ako „**audítor**“ a spolu s BBSK ako „**zmluvné strany**“)

**I.**

**Úvodné ustanovenie**

Audítorské služby sa podľa tejto zmluvy poskytujú v súlade so zákonom č. 513/1991 Zb. Obchodným zákonníkom v znení predpisov, v súlade so zákonom č. 423/2019 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov.

**II.**

**Predmet zmluvy**

1. Predmetom tejto zmluvy je záväzok audítora vykonať pre BBSK audit v obsahu, rozsahu a spôsobom dohodnutým v tejto zmluve, ktorý pozostáva najmä z overenia hospodárenia BBSK za rozpočtový rok v zmysle zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v platnom znení v spojení so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v platnom znení, poskytovania všetkých potrebných konzultácií a poradenstva v predmetnej oblasti, a to za účtovné obdobie rok 2020, za účtovné obdobie rok 2021 a za účtovné obdobie rok 2022, za čo sa mu BBSK zaväzuje uhradiť cenu dohodnutú v článku IV. Tejto zmluvy.
	1. Predmetom overovania audítora bude:
* hospodárenia BBSK podľa schváleného rozpočtu v súlade so zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v platnom znení,
* hospodárenie BBSK s ostatnými finančnými prostriedkami, stav a vývoj dlhu BBSK a dodržanie pravidiel používania návratných zdrojov financovania zo strany BBSK,
* celoročný priebežný audit účtovníctva BBSK za rok 2020,
* audit individuálnej účtovnej závierky BBSK za rok 2020,
* audit konsolidovanej účtovnej závierky BBSK za rok 2020,
* audit údajov vo výročnej správe BBSK za rok 2020,
* celoročný priebežný audit účtovníctva BBSK za rok 2021,
* audit individuálnej účtovnej závierky BBSK za rok 2021,
* audit konsolidovanej účtovnej závierky BBSK za rok 2021,
* audit údajov vo výročnej správe BBSK za rok 2021,
* celoročný priebežný audit účtovníctva BBSK za rok 2022,
* audit individuálnej účtovnej závierky za rok 2022,
* audit konsolidovanej účtovnej závierky za rok 2022,
* audit údajov vo výročnej správe BBSK za rok 2022,
* vypracovanie listu odporúčaní v prípade, ak audítor pri audite zistí nedostatky,
* poskytovanie účtovného a finančného poradenstva BBSK.
	1. Predmetom overovania audítora bude tiež, či:
* údaje v účtovnej závierke a údaje vo výročnej správe verne zobrazujú stav majetku a záväzkov, príjmov a výdavkov, finančnú situáciu a výsledok hospodárenia BBSK,
* účtovníctvo je vedené úplne, preukázaným spôsobom, správne a v súlade s platnými predpismi a odporučeniami,
* údaje BBSK v počiatočnej súvahe a závažné hospodárske operácie BBSK uskutočňované účtovnou jednotkou boli v priebehu roka správne zachytené a preukázané,
* ročné účtovné výkazy BBSK boli spracované podľa platných pravidiel so zameraním na ich kompletnosť a správnosť, a či sú predkladané v predpísanom formáte.
	1. Výsledkom auditu bude
* správa audítora o individuálnej účtovnej závierke BBSK v slovenskom jazyku,
* správa audítora o konsolidovanej účtovnej závierke BBSK v slovenskom jazyku,
* správa audítora o výročnej správe BBSK v slovenskom jazyku,
* list odporúčaní, ak audítor zistí nedostatky.

(vyššie v tomto článku uvedené záväzky a povinnosti audítora ďalej v zmluve ako „**vykonanie auditu**“)

**III.**

**Povinnosti zmluvných strán**

Spôsobom audítorovho overenia účtovnej závierky BBSK bude vychádzať zo zákona č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov.

1. Povinnosti audítora:
	1. Povinnosťou audítora je na základe vykonaných testov vyjadriť svoj názor na účtovnú závierku. Vydanie audítorskej správy nezbavuje vedenie BBSK zodpovednosti za dôsledky kontrol, vykonaných kompetentnými kontrolnými orgánmi.
	2. Povinnosťou audítora je navrhnúť a vykonať testy tak, aby v rozumnej miere zaručovali zistenia prípadných nezrovnalostí vzniknutých nesprávne uvedenými údajmi v účtovných výkazoch BBSK. Nezaväzuje to však audítora vykonať detailné testy všetkých operácií tak, aby boli zistené všetky nezrovnalosti, ktoré môžu existovať. Z toho vyplýva, že nie je možné spoliehať sa iba na tento audit, ako na prostriedok, ktorý zistí všetky existujúce nezrovnalosti v účtovníctve BBSK.
	3. V prípade, že audítor v priebehu auditu zistí závažné nedostatky vo vedení účtovníctva BBSK, alebo pri spracovaní záverečných ročných výkazov, bude o takýchto nálezoch včas informovať vedenie BBSK. Ostatné návrhy a odporučenia vrátane komentára k použitým postupom v priebehu auditu budú uvedené v správe audítora pre BBSK.
	4. Audítor vydá záverečnú správu o overení individuálnej účtovnej závierke BBSK za rok 2020 v slovenskom jazyku do **05.04.2021**, za rok 2021 do **05.04.2022** aza rok 2022 do **05.04.2023**, v ktorej vyjadrí svoj názor na účtovnú závierku, finančnú situáciu a výsledky hospodárenia BBSK.
	5. Audítor vydá záverečnú správu o overení konsolidovanej účtovnej závierky BBSK za rok 2020 a výročnej správy BBSK za rok 2020 v slovenskom jazyku do **30.09.2021,** za rok 2021 v slovenskom jazyku do **30.09.2022** a za rok 2022 do **30.09.2023** v ktorej vyjadrí svoj názor na konsolidovanú účtovnú závierku a na údaje uvedené vo výročnej správe.
	6. Audítor uvedie v tejto správe výhrady, pokiaľ na základe vykonaných testov identifikuje nesprávnosti, ktoré môžu podstatným spôsobom skresliť údaje v účtovnej závierke BBSK, pokiaľ vnútorný kontrolný systém BBSK vykazuje významné slabiny, alebo účtovníctvo BBSK nie je vedené správne, úplne a preukazne.
	7. Audítor má práve uviesť vo svojej správe tiež obmedzenie rozsahu overenia, pokiaľ nebol schopný z objektívnych dôvodov alebo z viny účtovnej jednotky BBSK overiť niektoré podstatné údaje v účtovnej závierke BBSK.
	8. Audítor je oprávnený vydať aj záporný výrok, pokiaľ sú identifikované nesprávnosti takej povahy a rozsahu, že nie je možné vydať výrok s výhradou. Pokiaľ by dôsledky obmedzenia rozsahu práce audítora na základe tejto zmluvy boli takého rozsahu, že by audítor nebol schopný získať potrebnú mieru istoty u prevažnej väčšiny významných položiek účtovnej závierky BBSK, odmietne audítor vydať výrok. Aj v tomto prípade vydá audítor správu popisujúcu dôvody odmietnutie výroku.
	9. Okrem vlastných vyššie uvedených audítorských správ vydá audítor tiež list odporúčaní pre vedenie BBSK, ktorý bude obsahovať poznatky o nedostatkoch zistených v priebehu auditu a audítorské odporučenie smerujúce k zlepšeniu vnútorného účtovného a kontrolného systému BBSK.

1.10 Audítor sa zaväzuje vykonať audit podľa tejto zmluvy riadne a včas, inak zodpovedá BBSK za škodu, pričom BBSK je oprávnený od audítora súčasne požadovať aj zaplatenie zmluvnej pokuty vo výške 0,05 % z celkovej ceny uvedenej v tejto zmluve, a to za každý deň omeškania audítora s plnením záväzku vyplývajúceho z tejto zmluvy (napr. nesplnenie povinností audítora dohodnutých v bode 1.4 a 1.5 tohto článku zmluvy). Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti. Uplatnením si zmluvnej pokuty nie je dotknutý nárok druhého účastníka na úroky z omeškania.

1. Povinnosti BBSK:
	1. Povinnosťou BBSK je viesť správne, pravdivé a úplné účtovníctvo a spracovať účtovnú závierku BBSK tak, aby verne odrážala stav majetku a záväzkov, vlastného imania, finančnú situáciu a výsledok hospodárenia BBSK. BBSK je tiež zodpovedný za vykonanie vnútornej kontroly, výber a aplikáciu účtovných metód a ochranu majetku. BBSK sa zaväzuje zabezpečiť audítorovi prístup k účtovným knihám, účtom a dokumentom BBSK za akékoľvek časové obdobie a v požadovanom čase, rozsahu a podrobnosťami, a to súčasne s informáciami a vysvetlivkami od zodpovedných zamestnancov BBSK, u ktorých audítor usúdi, že sú pre vykonávané overovanie na základe tejto zmluvy významné.
	2. BBSK umožní účasť audítorov pri vykonaní fyzických inventúr majetku BBSK a minimálne jeden mesiac pred zamýšľaným dátumom ich konania, dohodne s audítorom spôsob a dobu vykonania inventúr. V prípade, že audítorovi nebude umožnená účasť na inventúrach, alebo v prípade nedostatočnej preukaznosti inventúr, má audítor právo vyjadriť vo svojom výroku obmedzenie rozsahu prác, čo sa týka overovania fyzickej existencie majetku BBSK.
	3. BBSK zabezpečí pre audítora voľný prístup do všetkých priestorov a ku všetkým aktívam BBSK k overeniu fyzickej existencie účtovne vykazovaných hodnôt, ktoré sú predmetom kontroly.
	4. BBSK je povinný podať audítorovi vysvetlenie, a to aj v písomnej forme a podpísané zodpovedným zamestnancom BBSK, ak to podľa jeho názoru, povaha problému vyžaduje.
	5. BBSK je povinný na výzvu audítora dohodnúť s vedením BBSK v dostatočnom predstihu harmonogram prác, podobu, rozsah a termíny predloženia potrebných dokladov, písomností a vysvetlení.
	6. BBSK je povinný riadne a včas poskytnúť tímu audítorov všetky informácie, ktoré sú nutné pre vykonanie auditu účtovných výkazov BBSK i v prípade, že tieto informácie boli už poskytnuté iným zamestnancom audítora v súvislosti s inými projektami.
	7. BBSK zaistí pre audítora zodpovedajúce priestory vrátane materiálneho zabezpečenia nutného pre vykonanie auditu podľa tejto zmluvy.
	8. BBSK zoznámi s harmonogramom audítorských prác svojich zodpovedných zamestnancov a zaistí tak ich potrebnú súčinnosť s audítorom pre včasné a bezproblémové vykonanie podľa tejto zmluvy.

**IV.**

**Cena a platobné podmienky**

1. Cena je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách, a to nasledovne:

**Celková zmluvná cena bez DPH: €**

**20 % DPH: €**

**Celková zmluvná cena vrátane DPH: €**

Poskytovanie dohodnutých služieb audítora bude rozdelená do troch etáp pre rozpočtové roky 2020, 2021a 2022:

* **cena auditu ročnej účtovnej závierky a preverenie hospodárenia za rok 2020**

I. etapa – priebežný audit

Fakturácia: ............€ + 20 % DPH

II: etapa – individuálna účtovná závierka za rok 2020

Fakturácia:.............€ + 20 % DPH

* **cena za overenie konsolidovanej účtovnej závierky za rok 2020**

III. etapa – konsolidovaná účtovná závierka za rok 2020a výročná správa

Fakturácia:.............€ + 20 % DPH

* **cena auditu ročnej účtovnej závierky a preverenie hospodárenia za rok 2021**

I. etapa – priebežný audit

Fakturácia: ............€ + 20 % DPH

II: etapa – individuálna účtovná závierka za rok 2021

Fakturácia:.............€ + 20 % DPH

* **cena za overenie konsolidovanej účtovnej závierky za rok 2021**

III. etapa – konsolidovaná účtovná závierka za rok 2020 a výročná správa

Fakturácia:.............€ + 20 % DPH

* **cena auditu ročnej účtovnej závierky a preverenie hospodárenia za rok 2022**

I. etapa – priebežný audit

Fakturácia: ............€ + 20 % DPH

II: etapa – individuálna účtovná závierka za rok 2022

Fakturácia:.............€ + 20 % DPH

* **cena za overenie konsolidovanej účtovnej závierky za rok 2022**

III. etapa – konsolidovaná účtovná závierka za rok 2022 a výročná správa

Fakturácia:.............€ + 20 % DPH

Termíny plnenia jednotlivých etáp sú uvedené v článku III. Bod 1.4 a 1.5 tejto zmluvy. Presné termíny plnenia jednotlivých etáp budú dojednané zvlášť, a to vzájomnou dohodou obidvoch zmluvných strán. Dohodnuté termíny bude však možné v odôvodnených prípadoch upravovať podľa potrieb BBSK.

1. Po vykonaní príslušných etáp overovania sa uskutoční prekonzultovanie audítorských zistení s riaditeľkou odboru financií BBSK a vedúcim oddelenia účtovníctva, resp. ním poverenou osobou samostatne za rok 2020, samostatne za rok 2021 a samostatne za rok 2022 sa vystavia faktúry.
2. Po uskutočnení I. etapy overenia bude vystavená čiastková faktúra vo výške podľa článku IV. Ods. 1 – I. etapa tejto zmluvy, so splatnosťou 30 dní od jej vystavenia. Audítor sa zaväzuje, že táto faktúra bude spĺňať všetky náležitosti daňového dokladu podľa osobitných právnych predpisov, v opačnom prípade je BBSK oprávnený mu ju vrátiť na dopracovanie, pričom lehota jej splatnosti neplynie.
3. Po uskutočnení II. etapy overenia bude vystavená čiastková faktúra vo výške podľa článku IV. Ods. 1 – II. etapa tejto zmluvy, so splatnosťou 30 dní od jej vystavenia. Audítor sa zaväzuje, že táto faktúra bude spĺňať všetky náležitosti daňového dokladu podľa osobitných právnych predpisov, v opačnom prípade je BBSK oprávnený mu ju vrátiť na dopracovanie, pričom lehota jej splatnosti neplynie.
4. Po ukončení III. etapy overenia a po predložení audítorskej správy ku konsolidovanej účtovnej závierke a správy audítora o overení súladu výročnej správy, bude vystavená čiastková faktúra vo výške podľa článku IV. Ods. 1 – III. Etapa tejto zmluvy so splatnosťou 30 dní od jej vystavenia. Audítor sa zaväzuje, že táto faktúra bude spĺňať všetky náležitosti daňového dokladu podľa osobitných právnych predpisov, v opačnom prípade je BBSK oprávnený mu ju vrátiť na dopracovanie, pričom lehota splatnosti neplynie.

**V.**

**Záväzok mlčanlivosti**

1. Zmluvné strany sa zaväzujú zachovať mlčanlivosť o všetkých skutočnostiach týkajúcich sa druhej strany, o ktorých sa dozvedia počas vykonávania činností na základe tejto zmluvy, a to aj po ukončení účinnosti tejto zmluvy. Dôverné informácie nesmú byť použité na iný účel, ako je riadne splnenie predmetu tejto zmluvy.
2. V prípade porušenia povinnosti uvedenej v ods. 1 tohto článku zmluvy je dotknutá zmluvná strana oprávnená požadovať od zmluvnej stany, ktorá túto povinnosť porušila, zaplatenie zmluvnej pokuty vo výše 50.000,- € (slovom: päťdesiattisíc eur)za každé takéto porušenie jednotlivo, čím nie je nijako dotknuté jej právo na náhradu škody.
3. Povinnosť audítora zachovávať mlčanlivosť sa vzťahuje aj na asistentov audítora a ostatných jeho zamestnancov alebo iných osôb podieľajúcich sa na vykonaní auditu podľa tejto zmluvy, nevzťahuje sa to však na prípady, ak ide o zákonom uloženú povinnosť oznámiť takto získanú informáciu.
4. Účastníci Dohody sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich povinností vyplývajúcich z tejto Dohody oboznámiť, a to v akejkoľvek forme (najmä písomnej, elektronickej, alebo ústnej). Účastníci Dohody sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.

**VI.**

**Trvanie zmluvy**

1. Táto zmluva sa uzatvára na dobu určitú, a to odo dňa jej účinnosti do 30.11.2023.
2. V prípade porušenia ustanovení tejto zmluvy je možné od tejto zmluvy odstúpiť postupom podľa prísl. ustanovení zák. č. 513/1991 Zb. Obchodný zákonník v znení neskorších predpisov.
3. Pokiaľ niektorá zo zmluvných strán, v rozpore s ustanoveniami tejto zmluvy ukončí, resp. nebude plniť jej ustanovenia, druhá zmluvná strana je oprávnená domáhať sa súdnou cestou reálneho plnenia zmluvy, čím nie je dotknutá náhrada škody spôsobená neoprávneným ukončením zmluvy, resp. jej plnením.

**VII.**

**Záverečné ustanovenia**

1. Táto zmluva nadobúda platnosť dňom jej podpísania poslednou zo zmluvných strán a účinnosť dňom nasledujúcim po dni jej zverejnenia na webovom sídle BBSK v zmysle § 47a zákona č. 40/1964 Zb. Občianskeho zákonníka a znení neskorších predpisov. Táto Dohoda je povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Zmluva je vyhotovená v štyroch exemplároch, z ktorých po dva jej vyhotovenia obdrží každá zo zmluvných strán.
3. Každá zmena zmluvy musí byť vykonaná písomne formou číslovaného dodatku k tejto zmluve odsúhlaseného obidvomi zmluvnými stranami, ktorý bude vypracovaný v rovnakom počte vyhotovení, ako vlastná zmluva.
4. Ak niektoré ustanovenia tejto zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení tejto zmluvy. Namiesto neplatných alebo neúčinných ustanovení tejto zmluvy a na vyplnenie medzier sa použije právna úprava, ktorá pokiaľ je to právne možné, sa čo najviac približuje zmyslu a účelu tejto zmluvy, pokiaľ pri uzatváraní tejto zmluvy zmluvné strany túto otázku brali do úvahy.
5. Každá zo zmluvných strán sa zaväzuje, že neprevedie nijaké právne a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná a druhá zmluvná strana je oprávnená od tejto zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
6. Poskytovateľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo *zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov* (ďalej ako „**Zákon o RPVS**“). Poskytovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Poskytovateľ je povinný na požiadanie objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností poskytovateľa podľa tohto ustanovenia Zmluvy je jej podstatným porušením a zakladá právo objednávateľa na odstúpenie od tejto Zmluvy s právnymi účinkami ukončenia Zmluvy *ex nunc*, čím nie je nijako dotknutý nárok objednávateľa požadovať od poskytovateľa náhradu škody vzniknutej objednávateľovi v dôsledku nesplnenia vyššie uvedených povinností poskytovateľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
7. Zmluvné strany sa dohodli, že zmluvná strana, ktorá sa rozhodla doručiť svoj písomný prejav vôle druhej zmluvnej strane, je povinná odovzdať svoj písomný prejav vôle druhej zmluvnej strane alebo zaslať svoj písomný prejav vôle na adresu sídla / bydliska druhej zmluvnej strany uvedenú v záhlaví tejto zmluvy.
8. Zmluvné strany sa dohodli, že v prípade, že zmluvná strana doporučenú poštovú zásielku od druhej Zmluvnej strany z akéhokoľvek dôvodu neprevezme, považuje sa táto zásielka, za doručenú uplynutím desiatich dní odo dňa jej odoslania na poslednú známu adresu sídla / bydliska Zmluvnej strany, ktorej bola zásielka určená a odoslaná.
9. Zmluvné strany vyhlasujú, že túto zmluvu uzavreli na základe slobodnej vôle, táto zmluva nebola uzavretá v tiesni ani za nápadne nevýhodných podmienok, túto zmluvu si riadne prečítali, jej obsah porozumeli a na znak súhlasu ju podpisujú.
10. Prílohou tejto Zmluvy je:

Príloha č. 1 – Licencia audítora č. ...............

**Obsah príloh je neoddeliteľnou súčasťou obsahu záväzkového vzťahu založeného touto Zmluvou.**

V.............................., dňa............................. V Banskej Bystrici, dňa........................

Za audítora: Za BBSK:

..................................................................... .............................................................

 Ing. Ján Lunter, predseda BBSK